இன்றும் ஒன்பது பேர் தொலைப்பேசியின் முன் எப்போதும் அமர்ந்திருக்கிறார்கள், மக்களின் கேள்விகளுக்குப் பதில் சொல்வதற்காக. அதற்கான தொலைப்பேசி எண், நியூயார்க் பொது நூலகத்தின் இணையதளத்திலேயே கொடுக்கப்பட்டுள்ளது. 917-275-6975 என்ற எண்ணைத் திங்கள் முதல் சனி வரை, காலை 9 மணி முதல் மாலை 6 மணி வரை தொடர்புகொண்டு இந்த நடமாடும் கூகுள் மனிதர்களிடம் சந்தேகங்களைக் கேட்கலாம். இந்தச் சேவையை ஒரு கலாசாரமாகவே கொண்டு செயல்படும் இந்த மனிதர்கள் உலவும் இதே உலகில்தான், ஒரு வங்கியையோ அல்லது அரசு அலுவலகத்தையோ தொடர்பு கொண்டால் சீறும் மனிதர்களும் இருக்கிறார்கள்.